شەفەق نیوز/  كۆمپانیای فایزەر ئەمریكی مەزەنە کەێد پەتای كۆرۆنا تا ساڵ 2024 وەردەوام مینێد.
لەی باوەتە میكائیل دۆڵسن وەرپرس زانایەیل كۆمپانیاگە راگەیان: مەزەنە هەس پەتای كۆرۆنا لەچەن ناوچەیگ لە جەهان ئەرا چەن ساڵێتر بمینێد بڕیگ لە وڵاتەیل تریش لەوەر كەمی رێژەی پەتاگە توانای كۆنترۆڵ بوود.
لای خوەیانەوە پسپۆڕەیل تەندروستی لە نێزەرلاند، داوا لەحكومەت وڵاتەگەیان كردنە ئەرا نواگردن لەتەشەنە سەنن ڤایرۆس ئاڵشبۊی ئۆمیكرۆن- كەرەنتین تەواوەتی پەیڕەو بکەێد و سەرجەم شۊنە گشتییەیلە  لەوانەگ  فرە خوزان بوەسیەێد.
هۆگۆ دی یۆنگ وەزیر تەندروسی نێزەرلاند لەكۆنگرەیگ رووژنامەوانی نیگەرانی خوەی نیشاندا لە وەرانوەر بڵاوبۊین زۊی ڤایرۆس ئۆمیكرۆن لەوڵاتەگەیان.
